Document ID: 31999L0072

Direktiva 1999/72/ES Evropskega parlamenta in Sveta
z dne 29. julija 1999
o spremembah Direktive 92/117/EGS o ukrepih za zaščito pred določenimi zoonozami ter nekaterimi povzročitelji zoonoz pri živalih in proizvodih živalskega izvora, zato da se preprečijo izbruhi okužb, ki se prenašajo s hrano, in zastrupitve
EVROPSKI PARLAMENT, SVET EVROPSKE UNIJE STA
ob upoštevanju Pogodbe o ustanovitvi Evropske skupnosti in zlasti člena 152(4) Pogodbe,
ob upoštevanju predloga Komisije [1],
ob upoštevanju mnenja Ekonomsko-socialnega odbora [2],
v skladu s postopkom iz člena 251 Pogodbe [3],
ob upoštevanju naslednjega:
Glede na pridobljene izkušnje in pomen, ki se pripisuje preprečevanju in nadzoru zoonoz, se zdi potreben ponoven poglobljen pregled določb Direktive Sveta 92/117/EGS z dne 17. decembra 1992 o ukrepih za zaščito pred določenimi zoonozami ter nekaterimi povzročitelji zoonoz pri živalih in proizvodih živalskega izvora, zato da se preprečijo izbruhi okužb, ki se prenašajo s hrano, in zastrupitve [4].
Takšen ponoven poglobljen pregled bi lahko vseboval uvedbo novih določb za sistem prijavljanja zoonoz, izboljšani predpisi za nadzor in izkoreninjenje salmoneloze v jatah perutnine ter sistema za nadzor drugih zoonoz razen salmoneloze.
Takšen ponoven poglobljen pregled zahteva posvet in premislek vseh vpletenih strank, kar vključuje zlasti potrošniške organizacije, kmetijsko industrijo in znanstveno javnost.
Do tega ponovnega pregleda je primerno poskrbeti za odlog rokov za predajo načrtov tretjih držav in tudi odlog obveznosti Komisije glede predaje predlogov novih določb Evropskemu parlamentu in Svetu,
SPREJELA NASLEDNJO DIREKTIVO:
Člen 1
Direktiva 92/117/EGS se spremeni na naslednji način:
1. v členu 14(2) se besede "31. decembra 1998" nadomestijo z "eno leto po začetku veljavnosti aktov na podlagi predlogov iz člena 15a(2)".
2. člen 15a se spremeni na naslednji način:
(a) v drugi vrstici odstavka 1 se datum "1. novembrom 1997" nadomesti z "31. marcem 2000";
(b) na koncu odstavka 2 se datum "1. junijem 1998" nadomesti z "31. decembrom 2000".
Člen 2
1. Države članice sprejmejo zakone ali druge predpise, potrebne za uskladitev s to direktivo, najpozneje do 31. maja 2001. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva. Komisija o tem obvesti druge države članice.
Člen 3
Ta direktiva začne veljati z dnem objave v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 29. julija 1999

Labels: 0
17
6